laion/Wikipedia-Exotic huggingface dataset:
ביג בוס מן

ריי וושינגטון טריילור ג'וניור (באנגלית: Ray Washington Traylor Jr.;‏ 2 במאי 1963 – 22 בספטמבר 2004) היה מתאבק אמריקאי. הוא מוכר בעיקר בשל תקופתו בארגון ההיאבקות World Wide Wrestling Federation‏ (ה-WWWF, לימים ה-WWE), שבו הופיע תחת שם הבמה ביג בוס מן בנוסף להופעותיו בארגון ההיאבקות המתחרה באותה התקופה, World Championship Wrestling‏ (WCW), שבו הופיע תחת שמות הבמה הבוס, הגבר, המלאך השומר וביג באבא רוג'רס. בזמן שהותו בארגון ה-WWF, בוס מן החזיק פעם אחת באליפות הזוגות של ה-WWF וארבע פעמים באליפות ההארדקור של ה-WWF. ב-7 במרץ 2016, ארגון ה-WWE הודיע כל כניסתו של טריילור להיכל התהילה של ה-WWE לשנת 2016. טריילור הותיר אחריו אישה בשם אנג'לה ושתי בנות בשם לייסי ומייגן. במאי 2002, טריילור היה מעורב בתאונת אופנוע ונפצע באופן חמור לאחר שפגע באייל. הוא נאלץ לעבור כשנה של שיקום. ב-22 בספטמבר 2004, טריילור נפטר בגיל 41 כתוצאה מהתקף לב בביתו בדאלאס, ג'ורג'יה. טריילור הוכנס על ידי ה-WWE להיכל התהילה של ה-WWE לשנת 2016 ככניסה לאחר המוות, כשאת הפרס משפחתו קיבלה בשמו. הישגים במגזין ההיאבקות Pro Wrestling Illustrated – PWI PWI דירג אותו במקום ה-23 מתוך 500 המתאבקים הטובים ביותר לשנת 1992 PWI דירג אותו במקום ה-138 מתוך 500 המתאבקים הטובים ביותר ברשימת "PWI Years" לשנת 2003 הישגים בתוכנית הטלוויזיה Pro Wrestling This Week מתאבק השבוע (3–9 במאי 1987) הישגים בארגון ההיאבקות Universal Wrestling Federation – UWF אליפות הזוגות של UWF (פעם אחת) הישגים בארגון ההיאבקות World Wrestling Federation/WWE אליפות ההארדקור של ה-WWF‏ (4 פעמים) אליפות הזוגות של ה-WWF (פעם אחת) - נגד קן שמרוק חבר היכל התהילה (2016) הישגים במגזין ההיאבקות Wrestling Observer Newsletter – WON המתאבק בעל השיפור הרב ביותר (1987) הגימיק הטוב ביותר (1996) -‏ nWo‏ פיוד השנה (1996) -‏ New World Order נגד World Championship Wrestling‏ הפיוד הגרוע של השנה (1996) - נגד ג'ון טנטה הפיוד הגרוע של השנה (1999) - נגד ביג שואו הקרב הגרוע של השנה (1999) - נגד אל סנואו באירוע בלתי נסלח מדיה וקבצים בנושא ביג בוס מן בוויקישיתוף ביג בוס מן, באתר WWE.com להיאבקות מקצועית ביג בוס מן, באתר Online World of Wrestling ביג בוס מן, באתר "Find a Grave" (באנגלית)
מזרח טלמרק

מזרח טלמרק (בנורווגית: Øst-Telemark) הוא חבל ארץ היסטורי במחוז וסטפול וטלמרק שבנורווגיה. הוא כולל שלוש עיריות. מערב טלמרק טלמרק טלמרק העליונה וסטפול וטלמרק Kongsbergregionen, www.kongsbergregionen.no ערך זה הוא קצרמר בנושא גאוגרפיה של נורווגיה ובנושא היסטוריה. אתם מוזמנים לתרום לוויקיפדיה ולהרחיב אותו.
ג'ויס בייטי

ג'ויס מרי בייטי (באנגלית: Joyce Marie Beatty; נולדה ב-12 במרץ 1951) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת אוהיו ברציפות מאז 2013. בייטי, חברת המפלגה הדמוקרטית, כיהנה טרם היבחרה לקונגרס כסגנית נשיא בכירה ליישוג והתקשרות באוניברסיטת המדינה של אוהיו. בשנים 1999–2008 הייתה חברת בית הנבחרים המדינתי באוהיו, שם הייתה מנהיגת המיעוט הדמוקרטי. בייטי נולדה בדייטון שבאוהיו. היא בעלת תואר ראשון בתורת הנאום מ"אוניברסיטת המדינה המרכזית" השוכנת בעיר וילברפורס, ובשנת 1975 השלימה לימודי תואר שני בייעוץ פסיכולוגי באוניברסיטת רייט סטייט. כמו כן, היא למדה ברמת דוקטורט באוניברסיטת סינסינטי. בייטי שימש כמנהלת שירותי בריאות ושירותי אנוש במחוז מונטגומרי, כאחראית על מיסוי שירותי הבריאות של המחוז ועל בתי האבות באזור. בשנת 2003 קיבלה תואר דוקטור לשם כבוד מהאוניברסיטה הדומיניקנית באוהיו. בייטי הייתה צירה עבור ג'ון קרי במשלחת אוהיו אל כינוס הוועדה הדמוקרטית הלאומית בבוסטון במהלך הבחירות לנשיאות ארצות הברית 2004. בייטי נשואה לעורך הדין וחבר בית המחוקקים המדינתי לשעבר אוטו בייטי ג'וניור. בעבר עבדה כדוברת עבור האיגוד הלאומי לקידום אנשים צבעוניים. במרוצת השנים הייתה חברה במספר ועדים מדינתיים ומועצות לאומיות, בהם הוועדה הדמוקרטית באוהיו ואגודת הבריאות האמריקאית. בשנת 1999, חבר בית הנבחרים המדינתי ובעלה של בייטי, אוטו בייטי ג'וניור, פרש מהחיים הפוליטיים. מחוז הבחירה ה-21 נותר ריק בעקבות החלטתו לפרוש מוקדם מכהונתו למען קריירה במגזר הפרטי, ורעייתו ג'ויס מונתה למלא את מקומו באופן ארעי. בשנת 2000 נבחרה לתקופת כהונה מלאה עם 82% מהקולות. לאחר חלוקה מחדש של מחוזות הבחירה, היא החליטה להתמודד במחוז הבחירה ה-27 של אוהיו, שם נבחרה מחדש בשנת 2002 פעם נוספת עם 82% מהקולות. גם ב-2004 וב-2006 נבחרה בקלות מחדש, אך במהלך 2008 לא יכלה להתמודד מחדש בשל הגבלות כהונה. במשך שנה, מ-2007 עד השנה העוקבת, הייתה מנהיגת סיעת המיעוט בבית הנבחרים של אוהיו, ובכך נהייתה לאישה הראשונה שהנהיגה סיעה בבית הנבחרים המדינתי בהיסטוריה של אוהיו. ב-6 במרץ 2012 הביסה בייטי את חברת הקונגרס לשעבר מרי ג'ו קילרוי (אנ'), את חברת מועצת העיר קולומבוס פריסילה טייסון ואת נחבר בית הנבחרים המדינתי טד סלסטי, עם 38% מקולות הבוחרים. בכך נבחרה למועמדת המפלגה הדמוקרטית לייצוג מחוז הקונגרס השלישי של אוהיו בבית הנבחרים האמריקאי. בבחירות הכלליות גברה על כריס לונג, מועמד המפלגה הרפובליקנית, וגרפה 68.3% מקולות הבוחרים. בבית הנבחרים היא בעד הזכות להפיל, נגד ביטול חוק הגנת החולה וטיפול בר השגה, והצביעה בעד הצעת חוק לגידור בסך 1.3 מיליארד דולר אמריקני לאורך גבול ארצות הברית–מקסיקו. מדיה וקבצים בנושא ג'ויס בייטי בוויקישיתוף אתר האינטרנט הרשמי של ג'ויס בייטי בבית הנבחרים האמריקאי (באנגלית) ג'ויס בייטי, ברשת החברתית פייסבוק ג'ויס בייטי, ברשת החברתית אקס (טוויטר) ג'ויס בייטי, ברשת החברתית אינסטגרם ג'ויס בייטי, סרטונים בערוץ היוטיוב ג'ויס בייטי, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) קלאודיו א. קבררה, Black Woman Wins Ohio Primary, Could Make History in Nov., באתר The Root‏, 8 במרץ 2012 (באנגלית) מרטי שלאדן, Democrats Beatty, Harper pull no punches at congressional debate, באתר קולומבוס דיספאץ', 2 בפברואר 2020 (באנגלית)
שגרירות ישראל בקהיר

שגרירות ישראל בקהיר היא הנציגות הדיפלומטית של מדינת ישראל במצרים. שגרירת ישראל המכהנת בקהיר היא אמירה אורון. הנציגות הוקמה 1979, מספר חודשים לאחר חתימת הסכמי קמפ דייוויד שהובילו לחתימת הסכם השלום בין ישראל למצרים, שכללו הסכמה על קיום יחסים דיפלומטיים מלאים ביחסים בין שתי המדינות, ולאחר התחלת ביצוע נסיגת ישראל מחצי האי סיני כפי שהתחייבה ישראל בהסכם. באפריל 1982 נפתחה בכפוף לשגרירות קונסוליה כללית באלכסנדריה. מצרים שינתה את שם הרחוב בו שוכנת השגרירות למוחמד א-דורה. ערך מורחב – תקיפת שגרירות ישראל במצרים (2011) תקיפת שגרירות ישראל במצרים התרחשה ב-9 בספטמבר 2011, כאשר אלפי מפגינים מצרים פשטו על בניין השגרירות הישראלית לאחר שמוטטו את קיר הביטחון מבטון שהקיף את הבניין. ששה מאנשי השגרירות, ששהו בעת התקיפה בחדר מאובטח בבניין השגרירות, פונו מהמבנה על ידי יחידת קומנדו מצרית, לאחר התערבותם האישית של נשיא ארצות הברית ברק אובמה ומזכיר ההגנה של ארצות הברית לאון פאנטה. בעקבות התקיפה הוטסו 85 אנשי צוות השגרירות ובני משפחותיהם חזרה לישראל בעוד שסגן השגריר הישראלי נשאר בקהיר. בעקבות התקרית הכריז צבא מצרים על מצב כוננות. בפברואר 2016 שגרירות ישראל בקהיר העבירה להתאחדות הכדורגל המצרית הזמנה רשמית לקיים משחק ידידות בין נבחרות הכדורגל הלאומיות של ישראל ושל מצרים, אך התאחדות הכדורגל המצרית דחתה את ההזמנה על הסף. בספטמבר 2016 ערכו שגריר ישראל בקהיר דוד גוברין וצוות השגרירות, ביקור רשמי בקהילה היהודית באלכסנדריה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אליהו בן-אלישר 1980–1981 משה ששון 1981–1988 שמעון שמיר 1988–1990 אפרים דובק 1990–1992 דוד סולטן 1992–1996 צבי מזאל 1996–2001 גדעון בן-עמי 2001–2003 אלי שקד 2003–2005 שלום כהן 2005–2010 יצחק לבנון 2010–2011 יעקב אמיתי 2011–2014 חיים קורן 2014–2016 דוד גוברין 2016–2020 אמירה אורון 2020–הווה מדיה וקבצים בנושא שגרירות ישראל בקהיר בוויקישיתוף אתר האינטרנט הרשמי של שגרירות ישראל בקהיר (בערבית) ארכיון הכתבות על "שגרירות ישראל בקהיר" באתר ערוץ 7 ארכיון הכתבות על "שגרירות ישראל במצרים" באתר וואלה ישראל פתחה קונסוליה באלכסנדריה, דבר, 23 באפריל 1982 "אין סיכוי שנשחק מול קבוצה או נבחרת ישראלית" ערוץ 7 29/02/16 "הצצה נדירה לקהילת יהודי אלכסנדריה" ערוץ 7 26.09.2016 דניאל סיריוטי, אריאל כהנא, לצלילי "התקווה" שגרירת ישראל במצרים הגישה את כתב האמנה לנשיא מצרים, באתר ישראל היום, 23 בספטמבר 2020.
פורטימאו

פורטימאו (בפורטוגזית: Portimão) היא עיירה ומועצה מקומית שנמצאת במחוז פארו (אנ'), פורטוגל. באזור, נמצאים תחנת הרכבת פורטימאו (אנ') ושדה התעופה פורטימאו (אנ'). העיירה ממוקמת כ-184 ק"מ מבירת פורטוגל, ליסבון, וכ-56.5 ק"מ מבירת המחוז פארו (אנ'), פארו. הטמפרטורה הממוצעת היא 18 מעלות צלזיוס. החודש הכי חם הוא יולי (27 מעלות צלזיוס), והחודש הקר ביותר הוא ינואר (10 מעלות צלזיוס). כמות המשקעים הממוצעת היא 729 מילימטרים בשנה. חודש נובמבר הוא החודש שיש בו הכי הרבה גשם (142 מ"מ גשם), וחודש אוגוסט הוא החודש שיש בו הכי פחות גשם (1 מ"מ גשם). פורטוגל מאיה (אנ'), פורטוגל פורטוגל וילה ריאל (אנ'), פורטוגל טורקיה בודרום, טורקיה מדיה וקבצים בנושא פורטימאו בוויקישיתוף אתר האינטרנט הרשמי של פורטימאו (בפורטוגזית) פורטימאו, ברשת החברתית פייסבוק פורטימאו, ברשת החברתית אינסטגרם פורטימאו, סרטונים בערוץ היוטיוב Portimão, Portimão (באנגלית) Coordinate Distance Calculator, boulter.com Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא פורטוגל ובנושא יישובים. אתם מוזמנים לתרום לוויקיפדיה ולהרחיב אותו.
קסטרו מארים

קסטרו מארים (בפורטוגזית: Castro Marim) היא עיירה ומועצה מקומית שנמצאת במחוז פארו (אנ'), פורטוגל. באזור נמצא ארמון קסטרו מארים (אנ'). העיירה ממוקמת כ-224 ק"מ מבירת פורטוגל, ליסבון, וכ-46 ק"מ מבירת המחוז פארו (אנ'), פארו. הטמפרטורה הממוצעת היא 20 מעלות צלזיוס. החודש הכי חם הוא יולי (32 מעלות צלזיוס), והחודש הקר ביותר הוא ינואר (11 מעלות צלזיוס). כמות המשקעים הממוצעת היא 632 מילימטרים בשנה. חודש נובמבר הוא החודש שיש בו הכי הרבה גשם (127 מ"מ גשם), וחודש אוגוסט הוא החודש שיש בו הכי פחות גשם (1 מ"מ גשם). מדיה וקבצים בנושא קסטרו מארים בוויקישיתוף אתר האינטרנט הרשמי של קסטרו מארים (בפורטוגזית) Castro Marim, Castro Marim (באנגלית) Coordinate Distance Calculator, boulter.com Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא פורטוגל ובנושא יישובים. אתם מוזמנים לתרום לוויקיפדיה ולהרחיב אותו.
פרנץ כץ

פרנץ מיכאל כץ (בגרמנית: Franz Michael Katz‏; 1782 – 28 במאי 1851) היה צייר דיוקנאות גרמני וצייר מיניאטורות, שרטט, מורה לאמנות, סוחר אמנות ואספן אמנות. כץ למד באקדמיה לאמנות בדיסלדורף במשך חמש שנים בהנהלת יוהאן פיטר לנגר. בשנת 1805 התיישב בקלן כצייר פורטרטים ומיניאטורות. שם הקים גם "בית ספר לציור ומכון לציור" בשנת 1812, במוסדות אלה הכשיר אמנים צעירים משני המינים וזכה במהרה למוניטין כמוסד חינוכי פרטי טוב, בקרב המעמדות העשירים באוכלוסיית קלן. בין התלמידיו היו קרל יוזף בגס, אוטו גרסהוף ופרנץ איטנבאך. כץ היה חבר ב"אגודה האולימפית" שהוקמה בקלן בשנת 1809 על ידי פרדיננד פרנץ ולראף ויוהאן קספר שוג (1766–1818), שהוקדשה במיוחד לאמנות ולספרות. כאספן פרטי הוא יצר אוסף חשוב של ציורים, תחריטים ויציקות גבס על בסיס פסלים עתיקים. אולם בשנת 1847 נאלץ כץ לפרק את האוסף ולמכור אותו כדי לכסות את חובות נושיו. אשתו של כץ קרולינה (קרולינה) אופהוף הייתה גם ציירת וציירת מיניאטורית. Katz, Franz. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 19: Ingouville–Kauffungen. E. A. Seemann, Leipzig 1926, S. 595. Katz, Franz. In: Johann Jakob Merlo, Eduard Firmenich Richartz (Hrsg.), Hermann Keussen (Mitwirkung): Kölnische Künstler in alter und neuer Zeit. Nachrichten von dem Leben und den Werken kölnischer Künstler. Verlag L. Schwann, Düsseldorf 1895, Sp. 476
נקודות 90X45

נקודות 90X45 על מפת העולם. נקודות 45×90 הן ארבע נקודות בכדור הארץ, הנמצאות באמצע הדרך בין הקטבים הגאוגרפיים, קו המשווה, המרידיאן הראשי והמרידיאן ה-180 (בערך קו התאריך הבינלאומי). הנקודה הידועה והמתוירת ביותר היא 45°0′0″N 90°0′0″W﻿ / ﻿45.00000°N 90.00000°W﻿ / 45.00000; -90.00000 הנמצאת 410 מטרים מעל פני הים בעיירה רייטברוק, ויסקונסין, ארצות הברית ליד היישוב הקהילתי הלא מוכרז פוניאטובסקי. במקום הוצב על ידי ועדת הפארקים של מחוז מרתון, לוח הסבר ולוח מתכת לסימון הנקודה המדויקת בקרקע. הסימון הוזז מעט והוסדרה גישה אליו למבקרים ב-12 בספטמבר 2017. הנקודה הפכה יעד פופולרי, הודות למספר אטרקציות לתיירים: חנות בה נמכרות חולצות טריקו עם הכיתוב "45° צפון, 90° מערב", רישום מבקרים כחברים במועדון "45×90" ומכירת מטבעות זיכרון. הנקודה הנוספת שנמצאת ביבשה היא 45°0′0″N 90°0′0″E﻿ / ﻿45.00000°N 90.00000°E﻿ / 45.00000; 90.00000, בגובה 1,009 מטרים מעל פני הים. נקודה זו ממוקמת באזור שומם במחוז שינג'יאנג, בסין, בסמוך לגבול מונגוליה, כ-240 קילומטרים צפונית-מזרחית לאורומצ'י. במקום לא נמצא כל ציון דרך או סימון פיזי של הנקודה, והיישוב הקרוב ביותר אליה, ג'יאנגג'ונמיאו, ננטש. הנקודה נמצאת בדרום האוקיינוס ההודי, 45°0′0″S 90°0′0″E﻿ / ﻿45.00000°S 90.00000°E﻿ / -45.00000; 90.00000. עומק קרקעית האוקיינוס בנקודה הוא 3,197 מטר מתחת לפני הים. היא נמצאת 1,244 קילומטר דרום-מזרחית לאי הקרוב (הלא מיושב) סן פול; 1,480 קילומטר צפונית מזרחית מהאי הרד; 1,569 קילומטר מזרחית-צפונית מזרחית לאיי קרגלן; 2,425 קילומטר צפונית לאנטארקטיקה; 2,448 קילומטר מדרום-מערב לאוגוסטה, אוסטרליה המערבית, 4,080 קילומטר דרום-מזרחית לאי ראוניון, 5,550 קילומטר דרום-מזרחית לאי בנגוארה, מוזמביק, ו-5,800 קילומטר מדרום-מזרח למוסל ביי, דרום אפריקה. במרץ 2014 הנקודה נכללה באזורי החיפוש אחר טיסה 370 של מלזיה איירליינס הנעדרת, לאחר ששרידים פוטנציאליים זוהו שם על ידי לוויין. הנקודה ממוקמת בדרום האוקיינוס השקט, 1,297 קילומטר מערבית דרומית מערבית לגואיטקאס בצ'ילה, ו-3,070 קילומטרים צפונית לאנטארקטיקה, בנקודה 45°0′0″S 90°0′0″W﻿ / ﻿45.00000°S 90.00000°W﻿ / -45.00000; -90.00000. עומק קרקעית האוקיינוס הוא 4,180 מטר מתחת לפני הים. כל נקודת 45×90 היא נקודה אנטיפודית של הנקודה בצד הנגדי שלה. הנקודה הממוקמת בדרום האוקיינוס ההודי והנקודה בוויסקונסין הן אנטיפודים זו לזו. הנקודה הממוקמת בדרום האוקיינוס השקט והנקודה בסין הן אנטיפודים זו לזו. המקביל ה-45, פוניאטובסקי, ויסקונסין ביקור בנקודת 45X90 בוויסקונסין (DCP) ביקור בנקודת 45X90 בצפון מערב סין (DCP) "45 X 90 Geographical Marker". Atlas Obscura (באנגלית). נבדק ב-2017-11-04. "Redirect Notice". images.google.com (באנגלית). נבדק ב-2017-11-04. Hart, Bill. "Gesicki, John Raymond". Marathon County Historical Society. אורכב מ-המקור ב-4 במרץ 2016. נבדק ב-24 במרץ 2014. {{cite web}}: (עזרה) "Malaysia plane search: China checks new 'debris' image". BBC News. 22 במרץ 2014. נבדק ב-24 במרץ 2014. {{cite news}}: (עזרה) Murdoch, Lindsay (22 במרץ 2014). "Missing Malaysia Airlines flight MH370: Floating debris spotted by Chinese satellite image". The Sydney Morning Herald. נבדק ב-24 במרץ 2014. {{cite news}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נקודות 90X45".
שגרירות ישראל בעמאן

שגרירות ישראל בעמאן היא הנציגות הדיפלומטית של מדינת ישראל בירדן. הנציגות הוקמה לאחר חתימת הסכם השלום בין ישראל לירדן בשנת 1994, שבו הוסכם על קיום יחסים דיפלומטיים מלאים בין שתי המדינות. שגריר ישראל המכהן בעמאן הוא רוגל רחמן . פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שגריר ישראל בירדן הוא ראש הנציגות. מגיש את כתב האמנתו למלך ירדן. המחלקה המדינית - כפופה לשגריר. אחראית על ניהול הקשר בין ממשלת ישראל לבין ממלכת ירדן, ארגון ביקורים רשמיים וחתימה על הסכמים מדיניים. נכון לתחילת 2021, בראש המחלקה המדינית עומד סמי אבו ג׳אנב. המחלקה הקונסולרית - מספקת שירותים קונסולריים לישראלים השוהים בירדן, ולתושבי ירדן המבקשים לבקר בישראל. בראשה עומדת גלי יצחק המחלקה המנהלתית - בראשה עומדת אריאלה שמעוני ערך מורחב – ניסיון ההתנקשות בח'אלד משעל בספטמבר 1997 בוצע ניסיון ההתנקשות בח'אלד משעל, בכיר בחמאס, שבוצע על ידי סוכני "המוסד" על אדמת ירדן. שני סוכנים נמלטו לשגרירות ישראל בעמאן, והשגרירות הוקפה בכוחות מיוחדים ירדנים. המלך חוסיין ראה במעשה משום מעילה באמונו ואיים לפרוץ לשגרירות אם לא יוסגרו הסוכנים לידיו. בתיווכם של שר החוץ, אריאל שרון ושל אפרים הלוי, שליח מיוחד של ראש הממשלה בנימין נתניהו לירדן, הוסגרו הסוכנים לידי הירדנים. לאחר משא ומתן שוחררו הסוכנים בתמורה למתן סם הנגד לזריקת הרעל שהוזרקה למשעל, ושחרור שייח' אחמד יאסין מכלאו. ערך מורחב – התקרית בשגרירות ישראל בעמאן 2017 התקרית בשגרירות ישראל בעמאן אירעה ב-23 ביולי 2017 בדירת מאבטח ישראלי במתחם השגרירות, כשמקומי בן 17 דקר במברג את זיו מויאל, קצין ביטחון ישראלי. המאבטח נפצע באורח קל והשיב בירי שכתוצאה ממנו נהרגו הדוקר ובעל הדירה. התקרית גרמה למשבר דיפלומטי ביחסי ירדן–ישראל. שמעון שמיר (1994–1997) עודד ערן (1997 – 2000) דוד דדון (2000 – 2003) יעקב הדס-הנדלסמן (2003 – 2006) יעקב רוזן (2006 – 2009) דניאל נבו (2009 – 2015) עינת שלאין (2015 – 2018) אמיר ויסברוד (2018 – 2021) איתן סורקיס (2021- 2023) רוגל רחמן (2023-הווה) אתר האינטרנט הרשמי של שגרירות ישראל בעמאן אודות שגרירות ישראל בירדן, באתר השירותים והמידע הממשלתי - שגרירויות, ‏21 בדצמבר 2022 איתמר אייכנר ורועי קייס, ירדן: מאבטח שגרירות ישראל נדקר וירה למוות בשניים, העובדים נצורים בשגרירות, באתר ynet, 24 ביולי 2017. ירדן: שגריר ישראל החדש הגיע לעמאן, באתר ynet, 28 בספטמבר 2006 ג'קי חוגי, דניאל נבו מונה לשגריר החדש בירדן, באתר nrg‏, 11 באוגוסט 2009 שלמה צזנה, לראשונה: שגרירה אישה במדינה ערבית, באתר ישראל היום, 15 בספטמבר 2014 איתמר אייכנר, שגריר ישראלי חדש בירדן נכנס לתפקיד לצלילי "התקווה" בארמון המלך, באתר ynet, 3 בספטמבר 2018 מינויים בשירות החוץ, באתר משרד ראש הממשלה, ‏6 ביוני 2020
פרנץ קריגר

פרנץ קריגר (בגרמנית: Franz Krüger‏; 10 בספטמבר 1797 – 21 בינואר 1857) היה צייר וליטוגרף גרמני (פרוסי). הוא היה ידוע בעיקר בזכות הדיוקנאות הרומנטיים והתוססים שלו ותמונות הסוסים, שהפכו אותו לצייר צבאי ופורטרטים מבוקש ביותר בברלין. ציוריו של מצעדים צבאיים ומאות פורטרטים הובילו אותו לצייר רבים מעשירי העיר. קריגר היה בנו של אציל. ידידותו עם האורניתולוג יוהאן פרידריך נאומן מהעיירה השכנה זיביגק הובילה אותו לציור בעלי חיים. במהלך ימי לימודיו בדסאו הוא בא במגע עם צייר הנוף קרל קולבה הזקן. קריגר למד בשנים 1812–1813 באקדמיה הפרוסית לאמנויות בברלין, ואז המשיך לשפר את כישוריו באופן עצמאי על ידי תצפיות מהחיים, במיוחד באורוות המלוכה הפרוסית. בשנת 1818 הוצגו לראשונה ציורי הצבא והצייד שלו באקדמיה. ציורו של הנסיך אוגוסטוס מפרוסיה (בנו של הנסיך אוגוסטוס פרדיננד מפרוסיה) והרוזן נידהרדט פון גנייזנאו הניח את היסודות לתהילה שלו כצייר פורטרטים והביאו לקבלת תארים נוספים ממשפחת המלוכה. בשנת 1825 הוא מונה לפרופסור מלכותי וחבר מלא באקדמיה לאמנויות. נסיעות רבות לחצר המלוכה הרוסית בסנט פטרסבורג וחצרות המלכים בהנובר ושוורין הגיעו בעקבותיהם. במהלך מסע לימודים לפריז בשנת 1846, הוא פגש את אז'ן דלקרואה. לאחר המהפכות של שנת 1848 שב לדסאו ובשנת 1855 השתתף בתערוכה העולמית בפריז. בשנת 1825 הוא התחתן עם אמנית בשם יוהנה יוניקה. היא נפטרה בשנת 1856. הוא נפטר שנה לאחר מכן, ונקבר בבית הקברות דורותיאנשטאדט בברלין. אחד מתלמידיו היה צייר בעלי החיים קרל שטפק. מדיה וקבצים בנושא פרנץ קריגר בוויקישיתוף פרנץ קריגר, באתר Discogs (באנגלית) Deutsche Biographie, Krueger, Franz - Deutsche Biographie, www.deutsche-biographie.de (בגרמנית) Krüger, Franz. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 21: Knip–Krüger. E. A. Seemann, Leipzig 1927, S. 594–597.
קרחון ריטייה

קרחון ריטייה (באנגלית: Ritya Glacier; בבולגרית: ледник Ритя) הוא קרחון באי סמית', באיי שטלנד הדרומיים, שבסמוך לאנטארקטיקה. אורכו של הקרחון 1.8 קילומטרים. רוחבו של הקרחון 1.4 קילומטרים. הקרחון תלול ביותר. הקרחון מנקז את המדרונות הדרום-מזרחיים של רכס אימאון. הקרחון ממוקם צפונית-מזרחית לקרחון נוסיי; דרומית-מזרחית לקרחון קונגור; ומדרום לקרחון סאפארבו. הקרחון זורם לכיוון דרום-מזרח החל מהר כריסטי ונשפך למפרצון לינבו, הנפתח אל מצר בויד. הקרחון מופה לראשונה על ידי סוקרים בולגריים בשנת 2009 ובשנת 2017. הקרחון נקרא על שם הכפר ריטייה שבצפון בולגריה. הגאזט האנטארקטי הבולגרי (בבולגרית) קרחון ריטייה באתר הגאזט האנטארקטי של ממשלת אוסטרליה קרחון ריטייה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
תהילים ע"ד

תהילים ע"ד הוא המזמור ה-74 בספר תהילים (ה-73 בתרגום השבעים ובוולגאטה). המזמור מכיל קינה ציבורית, המבטאת את תחינותיה של הקהילה היהודית. מזמור זה מיוחס לאסף בן ברכיהו. יש נוהגים לומר מזמור זה כתוספת לשיר של יום בעשרה בטבת. המזמור פותח בתחינה לאלוהים לזכור את עם ישראל ואת ירושלים. בהמשך המשורר מתאר את חורבן המקדש על ידי אויבים, לאחר מכן את כוחו של אלוהים ובסוף המשורר מפציר בה' לגאול את עם ישראל. הפסוק הראשון מתאר את עם ישראל כצאן האל, "צֹאן מַרְעִיתֶךָ". בפרק לא כתוב מי האויב, ולפיכך יש דעות רבות מתי נכתב המזמור ובאיזה חורבן היסטורי הוא עוסק. בין הדעות השונות ניתן למצוא למשל את גלות בבל, פלישת האדומים ליהודה[דרושה הבהרה] וגזרות אנטיוכוס. רד"ק בפירושו על פסוק ב' אמר שמדובר על נבוכדנצר וגלות בבל וכך גם טען עמוס חכם בהתבסס על דמיון לשוני למגילת איכה. על המילים "ואלוקים מלכי מקדם, פועל ישועות בקרב הארץ" מושר ניגון חב"ד שהולחן לרגל יום הולדתו ה־73 של הרבי מליובאוויטש. תהילים ע"ד באתר 929 - תנ"ך ביחד יעל ברמן, נחום סרנה (ע), עולם התנ"ך: תהלים ב, תל אביב: "דברי הימים", 1999, עמ' 14 עמוס חכם, דעת מקרא: תהלים, כרך ב, ירושלים: מוסד הרב קוק, עמ' כא הניגון מתוך ניחו"ח, באתר Chabad.org.
בואינג E-4

בואינג E-4 (באנגלית: Boeing E-4) הוא מטוס המשמש למשימות שליטה ובקרה. כאשר נשיא ארצות הברית משתמש במטוס אייר פורס 1, נשלח מטוס בואינג E-4 לשדה תעופה סמוך למקום שהותו של הנשיא, על מנת לשמש גיבוי וחילוץ במקרה חירום. המטוס המבוסס על בואינג 747-200 האזרחי צויד באמצעים שיאפשרו לו לעמוד בפני פעימה אלקטרומגנטית ובמערכות אלקטרוניקה ותקשורת מתקדמות. המטוס מותאם לשמש כעמדת פיקוד אווירית לשליטה ותקשורת עם כלל הכוחות במקרה של מלחמה גרעינית או מצב חירום דומה. החלל העיקרי של המטוס כולל חדר פיקוד, חדר תדריכים, חדר ועידות, אזור עבודה מבצעית משותפת, חדר תקשורת ואזור מנוחה. סך הכל נמצאים בשירות ארבעה מטוסים: שלושה מטוסים דגם E-4A שהוסבו לדגם E-4B ומטוס אחד שיוצר כ-E-4B. המטוסים מצוותים ללהק השליטה והבקרה 595 של פיקוד התקיפה הגלובלית. לפחות מטוס אחד נמצא בכוננות תמידית. מלבד המשימות עבור הנשיא, מזכיר ההגנה של ארצות הברית והמטות המשולבים, משמש המטוס גם לסיוע בבקרה ושליטה במשימות של סוכנות FEMA במקרים של אסונות טבע. איליושין Il-80 – מטוס בקרה ושליטה למטרות דומות המשמש את רוסיה מדיה וקבצים בנושא בואינג E-4 בוויקישיתוף בואינג E-4B, באתר חיל האוויר של ארצות הברית על המטוס, באתר חברת בואינג (דגם A), 1980 (דגם B)
מפרצון לינבו

מפרצון לינבו (באנגלית: Linevo Cove; בבולגרית: залив Линево) הוא מפרצון בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. רוחב פתחו של המפרצון 900 קילומטרים - המפרצון נפתח אל מצר בויד; אורכו של המפרצון (עומק כניסתו אל תוך האי) 560 מטרים. קרחון ריטייה נשפך אל ראשו של המפרצון. המפרצון ממוקם צפונית-מזרחית מנקודת קובאדין. המפרצון ממוקם 6.6 קילומטרים דרומית-מערבית לכף סמית'. המפרצון מופה על ידי סוקרים בולגרים בשנת 2009, ובשנת 2017. המפרצון נקרא על שם הכפר דולנו לינבו שבצפון-מערב בולגריה. הגאזט האנטארקטי הבולגרי (בבולגרית) מפרצון לינבו באתר הגאזט האנטארקטי המשווה SCAR של ממשלת אוסטרליה תצלום לוויין של אזור המפרצון, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי מידע גאוגרפי
Maniac

האם התכוונתם ל... Maniac (שיר של ג'נה אייקו) – שירה של הזמרת-יוצרת ג'נה אייקו. Maniac (שיר של קונאן גריי) – שירו של הזמר-יוצר קונאן גריי. Maniac (שיר של סטריי קידס) (אנ') – שיר של סטריי קידס.
מפרצון פאקושה

מפרצון פאקושה (באנגלית: Pakusha Cove; בבולגרית: залив Пакуша) הוא מפרצון בחוף הדרום מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. רוחב פתחו של המפרצון 970 מטרים - והוא נפתח אל מצר בויד; אורכו של המפרצון (עומק כניסתו אל תוך האי) 450 מטרים. קרחון נוסיי נשפך אל ראשו של המפרצון. המפרצון ממוקם צפונית-מזרחית מנקודת וארבאק. המפרצון ממוקם 8 קילומטרים דרומית-מערבית מכף סמית'. המפרצון מופה על ידי סוקרים בולגרים בשנת 2009, ובשנת 2010. המפרצון נקרא על שם הנהר פאקושה שבצפון-מזרח בולגריה. הגאזט האנטארקטי הבולגרי (בבולגרית) מפרצון פאקושה באתר הגאזט האנטארקטי של ממשלת אוסטרליה מפרצון פאקושה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix מידע גאוגרפי והיסטורי הגאזט האנטארקטי הבולגרי מידע גאוגרפי על קרחון נוסיי